b"\n_START_ARTICLE_\nYanktonai\n_START_SECTION_\nHist\xc3\xb2ria\n_START_PARAGRAPH_\nLa primera refer\xc3\xa8ncia com a tribu separada dels Yankton \xc3\xa9s de La Sueur en 1700. No tornen a ser esmenats fins a l'arribada de Lewis i Clark en 1804, qui afirmen que vagaven per les cap\xc3\xa7aleres dels rius Sioux, James, i Red. La migraci\xc3\xb3 des de la seva llar oriental, al nord de Mille Lac, Minnesota, probablement va tenir lloc a principis del segle XVIII. \xc3\x89s probable que seguiren o acompanyaren als Teton, mentre que els yankton es van establir m\xc3\xa9s cap al sud-oest. Long (1823) parla d'ells com una de les m\xc3\xa9s tribus dakota m\xc3\xa9s importants, els seus terrenys de ca\xc3\xa7a s'estenieen des del riu Red fins al Missouri. Warren (1855) d\xc3\xb3na com al seu h\xc3\xa0bitat el pa\xc3\xads entre el riu James i el Missouri, que s'est\xc3\xa9n pel nord fins a Devils Lake, i afirma que van lluitar contra els Estats Units en la guerra de 1812, i que el seu cap en aquell moment va anar a Anglaterra. No sembla que aquesta tribu prengu\xc3\xa9s part en la massacre de Minnesota de 1862._NEWLINE_En 1865 se signaren tractats separats de la pau amb els Estats Units pels alts i baixos yanktonai, vinculant-los a usar la seva influ\xc3\xa8ncia i poder evitar les hostilitats no sols contra els ciutadans, sin\xc3\xb3 tamb\xc3\xa9 entre les tribus ind\xc3\xadgenes de la regi\xc3\xb3. Posteriorment es van reunir en reserves, els yanktonai superior principalment a Standing Rock, en part tamb\xc3\xa9 a Devils Lake, Dakota del Nord; els baixos yanktonai (Hunkpatina) principalment a Crow Creek, Dakota del Sud, i petites parts a les reserves de Standing Rock, Dakota del Nord, i Fort Peck, Montana.\n_START_SECTION_\nDivisi\xc3\xb3 actual\n_START_PARAGRAPH_\nEls wahpekute no formen una sola tribu reconeguda federalment, sin\xc3\xb3 que als Estats Units s\xc3\xb3n repartits entre les tribus reconegudes i reserves \xc3\xadndies de Fort Peck (Montana), Tribu Spirit Lake (Dakota del Nord), Standing Rock i Crow Creek (Dakota del Sud) i a les Primeres Nacions del Canad\xc3\xa0  Birdtail Sioux i Canupawakpa Dakota, a Manitoba."